Document ID: /roh_data/filtered/fineweb-2-filterrobots_roh.jsonl.gz/34959

Oz venderdi giogan Marco Rominger da Castasegna en la Val Bregaglia e Miriam Derungs da Cuira/Zernez in encunter l’auter. Il victur u la victura da quel duel po represchentar la Svizra rumantscha al final dal Suisse Quiz encunter ils trais candidats da las autras regiuns linguisticas. En quatter rundas ston Marco Rominger e Miriam Derungs mussar tge ch’els san e quant bain ch’els enconuschan la Svizra, sia glieud, sia geografia e sias spezialitads.
Tant Marco Rominger sco er Miriam Derungs èn sa qualifitgads quest’emna encunter sis concurrents da tut il Grischun. Cler ch’i dovra mintgatant er in zic fortuna, ma senza las enconuschientschas necessarias na vai tuttina betg. I vala da metter d’ina vart la gnervusitad e da ponderar cun chau cler. La fin finala vai per in bon da viadis en la valita da 5000.-- francs.
Qua pudais vus giugar il quiz e cun 8 dretgas respostas far part a la concurrenza ...
RR Suisse Quiz 2018